**Milí siedmaci, prosím prečítajte si poznámky a opíšte si ich do zošita.**

**Zámorské objavy**

Taliani chceli nájsť novú cestu k bohatému Orientu (tovar). Objaviť cestu do Indie sa prví pokúsili Portugalci.

**Henrich Moreplavec** – portugalský princ, snaha o prekonanie strachu, že na južnom cípe Afriky bude každá loď zničená, z Afriky privážali *korenie, zlato, slonovinu, ľudí, otrokov.*

**Bartolomeo Diaz** – portugalský kapitán, **v roku 1488** objavil najjužnejší cíp Afriky – **Mys dobrej nádeje.**

**Vasco de Gama** – **1498** – doplával k indickým brehom, cesta do **Indie bola objavená**.

**Objavenie Ameriky**

**Krištof Kolumbus – 1492 –** Antická Ptolemaiova mapa sveta vnukla myšlienku, ako sa možno plavbou západným smerom dostať na východ – **objavenie Ameriky** loďou Santa Maria – pristáli v Karibskom mori, myslel, že doplával do Indie, domorodcov nazval Indiáni.

Novoobjavený svetadiel nazvali **Nový svet**.

**Amergio Vespuci** skúmal americké pobrežie, na jeho počesť dostal kontinent meno Amerika.

**Zámorské výpravy:**

* Angličania objavili Kanadu
* Holanďan Willem Barents sa pokúšal doplaviť na ďaleký východ severovýchodným smerom, doplával na Špicbergy, loď rozdrvili ľadové kryhy
* túžba po bohatstve a poznaní
* plavili sa na plachetniciach, využívali kompas, astroláby, kvadranty

**F. Magalhaes** – Portugalec, dokázal, že Zem je guľatá, oboplával Zem.

**Dobyvačné výpravy**

**1519 – 1521** – španiel **Hernán Cortés** dobyl ríšu **Aztékov** v dnešnom Mexiku, ríša bola veľmi vyspelá

**1531 – 1533** – **Francisco Pizarro** dobyl ríšu **Inkov** v Južnej Amerike na území Peru

**Inkovia** – vyspelé poľnohospodárstvo, terasové polia na svahoch Ánd

* sieť ciest, tunelov, mostov, zavlažovacích kanálov v horách

**Začiatok kolonializmu** – podmanenie a ovládanie slabších území veľkým mocnejším štátom. Najsilnejšou koloniálnou mocnosťou 16. storočia bolo **Španielsko**. K mocným štátom patrilo aj **Portugalsko** a neskôr **Anglicko a Nizozemsko**.

**Dôsledky zámorských objavov:**

* svet sa rozšíril
* Európania si podmaňovali krajiny – zavádzanie kresťanstva
* spoznávanie odlišných civilizácií
* nové plodiny
* choroby – zo zámoria (syfilis), do zámoria (chrípka, kiahne, záškrt)
* bohatstvo do Európy (drahé kovy), z Ázie (hodváb, korenie), z Afriky (otrokov)